Dr Burte fiährt si Romanheld also as paranoide Heißsporn ii - dr Namme Wiltfeber bedittet "Wältfiäber" erinneret nit umesuscht an "wilds Fiäber". Dä Wiltfeber iberziägt d Zueständ un d Mänsche, wu ner do adrifft, mit ere schonigslose Gritik. Des bassiärt vum e elitäre Standpunkt üs - er bedüürt, ass d meischte Mänsche kenni Helde, kenni  Schenheite usw. sin - är sälber isch aber eber mit gsundem Geischt un Kerper.